tartuNLP/wikipedia-smugri-20251201 huggingface dataset:
Chatyń

Chatyń (valgevene Хатынь, eesti transkriptsioonis Hatõn) oli küla Valgevenes, praeguse haldusjaotuse järgi Minski oblasti Łahojski rajooni Kamiena külanõukogu alal.
Küla häving Teise maailmasõja käigus.
Küla lähedal rünnati 22. märtsil 1943 Saksa väesalka, viis sakslast sai surma. Langes ka endistest sõjavangidest moodustatud 118. politseipataljoni (suures osas ukrainlased) ülem Hans Woellke. 
Kollektiivse vastutuse printsiipi rakendades hävitati küla samal päeval "võimaliku partisanidele osutatud abi" eest. Reaktsiooni juhtunule võimendas asjaolu, et Woellke oli 1936. aasta Berliini olümpiamängudel kuldmedali võitnud tuntud kergejõustiklane ja Adolf Hitleri isiklik tuttav.
Hävitustöö viis läbi 118. politseipataljon ise, operatsiooni koordineeris 36. SS grenaderidiviis Oskar Dirlewangeri juhtimisel. Kõik külaelanikud koguti kokku puust kuuri küla servas, põgeneda üritanud elanikud lasti kuulipildujatulega maha. Seejärel suleti uks, valati kuur bensiiniga üle ja süüdati põlema. Hukkus 149 elanikku, sealhulgas ka 75 last. Küla ise tehti maatasa. 
Hilisem kajastus.
Valgevene NSV territooriumil hävitati sel viisil 5295 küla (koos osaliselt hävitatutega 9200), aga pärast memoriaalkompleksi avamist Chatyńis 1969. aastal kujunes see paik kõigi taoliste asulate sümboliks.
Pärast sõda peeti NSV Liidus kohut kahe massimõrvas osalenu üle, kes mõlemad olid ukrainlased: 118. politseipataljoni rühmaülem Vassõl Meleško mõisteti surma ja lasti maha 1975. aastal, pataljoniülem Grõgori Vassjura mõisteti Valgevene sõjaringkonna sõjakohtu poolt surma 1986. aastal. Nendest kohtuprotsessidest ei räägitud NSV Liidu meedias, kuna kardeti valgevenelaste ja ukrainlaste vahelise vihavaenu teket.
Piirkasulikkus

Piirkasulikkus on mõiste majandusteaduses, mis väljendab ühe lisaühiku tarbimisest saadavat kasu (või kahju). Piirkasulikkus on olulisimaid mõisteid majandusteaduses. Matemaatiliselt leitakse piirkasulikkus diferentseerimise teel. Piirkasulikkus on rakendatav nii tarbimise kui ka tootmise puhul.
Kahaneva piirkasulikkuse seadus väljendab olukorda, kus esimene ühik tarbitavat kaupa või teenust annab suhteliselt kõige suurema heaoluvõidu. Sellele järgnevad ühikud annavad juba väiksema heaoluvõidu. Näitena võib tuua võileiva: näljase tarbija jaoks on võileiva tarbimisest saadav heaoluvõit ehk lisakasu väärt rohkem, kui selle soetamiseks kulunud raha ehk lisakulu. Teise võileiva puhul on lisakasu mõnevõrra madalam, kuid ületab veel lisakulu. Tarbija lõpetab võileibade ostmise siis, kui järgneva võileiva kulu on suurem võileiva tarbimisest saadavast tulust. Nii tehes maksimeerib tarbija enda heaolu ehk kogukasulikkust. Negatiivse piirkasulikkuse piirkonnas tarbimist jätkates väheneb tarbija koguheaolu (kogukasulikkus).
See seaduspära kehtib majanduse kõige olulisema faktori, ressursside piiratuse, tõttu, sest piiramatute ressurssidega maailmas ei oleks kuludega arvestamine vajalik.
Elmar Kivistik

Elmar Kivistik (13. november 1905 Elistvere vald, Tartumaa – 7. detsember 1973 Tabivere, Jõgeva rajoon) oli Eesti laskur.
Haapsalu jaamahoone

Haapsalu jaamahoone on ajalooline jaamahoone endises Haapsalu raudteejaamas Läänemaal Haapsalus. Hoone on kultuurimälestis.
Ajalugu.
Haapsalu historitsistliku raudteejaama projekteeris 1904. aastal arhitekt Karl Wehrheim ja see valmis 1907. aastal. Vaksal pidi tulema kogu liini suursuguseim, see rajati keisririigi raudteetavade kohaselt II klassi jaamale kohaselt. Ülipika fassaadiga kompleksi kuuluvad vaksal, väikese torni ja varikatusega nn Imperaatoripaviljon ning neid ühendav katusealune. Lisaks kuuluvad jaama paljud abiehitised: pagasiait, platvormiga kaubaladu, veetorn, depoo, vedurite pöördsild, raudteelaste elamud ja muud väiksemad abihooned.
Jaamahoone on renoveeritud ja suhteliselt autentsena säilinud tänaseni. Hoones tegutsevad Eesti Raudteemuuseum ja Haapsalu bussijaam.
Arhitektuur.
Haapsalu jaamahoone on mitmeosaline hoonekompleks, mis koosneb vaksalist, Imperaatoripaviljonist ja neid ühendavast suurte
kaarakendega galeriist. Kogu ansambli seob funktsionaalseks tervikuks pikkuse poolest kuulus 216 m pikkune ooteplatvorm, mis tervikuna on kaetud katusega.
Vaksali arhitektuuris tõuseb esile risaliidina eenduv kellatorniga kivimaht, mille peasissekäik viib läbi hoone ulatuvasse üldisse ootesaali.
Telliskivist peakorpuse esinduslikkust toonitab uusrenessanslik kellaga frontoon, samuti metallist sepisvõred katusel ja tornitipus. Stukklaega ja originaalkassaluukidega üldootesaalist jäävad mõlemale poole sümmeetrilised puidust majatiivad. Lõunatiivas asus katusest välja kasvava valguslaternaga ootesaal III klassi reisijatele koos puhvetiga, ootesaalist aga pääses jaamaülema kabinetti, ametnike kontoritesse, telegrafisti ruumi ning sandarmi valvetuppa. Põhjapoolne tiib majutas omaette tube daamidele, puhvetitega I–II klassi ootesaali ja kööki.
Imperaatoripaviljon oli mõeldud kasutamiseks üksnes keisrile või tema perekonnaliikmetele nende vastuvõtul ja ärasaatmisel. Teadaolevalt keiser ise keisririigi tosina järelejäänud aasta kestel rongiga Haapsallu siiski ei jõudnud, küll aga toimetasid erirongid Haapsallu leisriperekonna teisi liikmeid.
Asukoht.
Jaamahoone asub Haapsalu linna lääneserval aadressil Raudtee 2.
Kultuurimälestised.
Kultuurimälestiseks (nr 15396) tunnistas hoone ühes abiehitistega kultuuriminister 30. märtsil 1998.
Łahojski rajoon

Łahojski rajoon on 2. järgu haldusüksus (rajoon) Minski oblastis Valgevenes. Rajooni pindala on 2365 km². 2009. aasta seisuga elas seal 35 957 inimest.
Rajoon moodustati 1924. aastal. Rajoon koosneb järgmistest külanõukogudest: Akałoŭ, Akciabari, Astrošycy, Białaručy, Hajna, Januškavičy, Kamiena, Krajski, Łahojski, Niastanavičy, Pleščanicy, Švaby, Zadorje ja Zarečča külanõukogu.
Halduskeskus on Łahojski linn. Teine tähtsam asula on Pleščanicy alev. Rajooni territooriumil asub Chatyńi memoriaalkompleks.
Rajooni tähtsamaks jõeks on Hajna. Teised suuremad jõed on Nerise jõgikonda kuuluvad Ilija ja Dzvinasa. Rajoon asub suuremalt osalt Łahojski kõrgustikul, loodeosa aga Narači-Vilija madalikul. Kõrgused ulatuvad valdavalt 200–250 meetrit üle merepinna. Narači-Vilija madaliku aladel varieeruvad kõrgused 10 meetrit km² kohta, ülejäänud rajoonis aga 40–50 meetrit km² kohta. Madalaim koht asub Hajna jõe ääres (154,7 meetrit), kõrgeim koht asub Vialikija Biesiady küla lähistel (333 meetrit). Rajooni territooriumil asub 15-kilomeetrise diameetriga Łahojski meteoriidikraater, mis aga pealiskorras ei kajastu.
2009. aasta seisuga olid elanikest 92,79% valgevenelased, 5,09% venelased ja 2,12% oli teistest rahvustest. 80,83% elanike emakeel oli valgevene keel, 17% elanike emakeel oli vene keel. Koduse keelena kõneles valgevene keelt 55,48%, vene keelt aga 40,26% elanikke.
Sahhanka

Sahhanka on küla Ukrainas Donetski oblastis Novoazovski rajoonis, umbes 10 km kaugusel Novoazovskist läänes ja umbes sama kaugel Mariupolist idas, 95,7 km kaugusel Donetskist lõunaedelas.
Sahhanka kõrgus merepinnast on 46 meetrit.
2001. aasta rahvaloenduse andmeil elas asulas 1093 inimest.
Donbassi sõja ajal, 2014. aasta 1. septembril ründasid valitsusvastased relvajõud asula lähistel asunud piirivalve kontrollpunkti, 1 piirivalvur hukkus, 3 sai haavata. Alates hiljemalt 2014. aasta sügisest on asula valitsusvastaste relvajõudude kontrolli all.
Hnutove

Hnutove on küla Ukrainas Donetski oblastis Mariupoli haldusalas (Illitšivski rajoon), 23,2 km kaugusel Mariupoli keskusest kirdes ja 3 km kaugusel Talakivka alevist, mille valitsusalas Hnutove on.
Kalmiuse vasakkaldal asuva Hnutove asula kõrgus merepinnast on 18 meetrit.
Rahvastik.
2001. aasta rahvaloenduse andmeil elas asulas 813 inimest, kellest 90,04% emakeeleks oli vene keel, 9,96% emakeeleks ukraina keel; asustustihedus inimest ruutkilomeetri kohta.
Aru vald

Aru vald on olnud mitme valla nimi.
Zabužžja

Zabužžja nime kannab mitu asulat:
Karl Gottlob Sonntag

Karl Gottlob Sonntag (22. august 1765 Radeberg Dresdeni lähedal, Saksamaa – 29. juuli 1827 Riia Liivimaa kubermang Venemaa keisririik) oli saksi päritolu Liivimaa vaimulik, kes tegutses ka Eestis.
Ta õppis teoloogiat Leipzigi ülikoolis 1784–1788. Kaitses ülikooli juures ka doktorikraadi. Ülikooliõpingute ajal töötas professori ja teoloogi Johann Georg Rosenmülleri peres koduõpetajana.
Kutsuti pärast ülikooli lõpetamist (23-aastaselt), 1788. aastal Riia toomkooli juhatajaks. Töötas ka 1789–1792 Riia Keiserliku Lütseumi juhatajana.
1795. aasta Liivimaa rüütelkonna maapäeva avajutlusel pidas Sonntag kõne, milles keelitas rüütelkonda töötama talurahva olukorra kergendamise suunas.
1799–1803 oli Liivimaa ülemkonsistooriumi assessor, 1789–1791 tegutses Riia Püha Jakobi kiriku diakonpastorina ja 1791–1809 ülempastorina.
Ta oli aastatel 1803–1827 Liivimaa kindralsuperintendent ja 1803–1827 Liivimaa konsistooriumi viitsepresident.
Oli tegev Kuramaa Kirjanduse ja Kunsti Seltsis.
Oli tuttav Johann Gottfried Herderi, ja sõber Liivimaa maanõuniku ja Liivimaa aadlimarssali (1792–1797), Kuramaa tsiviilkuberneri Friedrich Wilhelm von Siversiga (1748–1823) ning krahv Ludwig August Melliniga.
Mai Levin

Mai Levin (sündinud 9. märtsil 1942 Tallinnas) on Eesti kunstiajaloolane ja -kriitik.
Mai Levin on sündinud Tallinnas Nõmmel juristide pere ainsa lapsena. Ta on lõpetanud 1959. aastal Tallinna 10. Keskkooli ja 1967. aastal Tartu Riikliku Ülikooli ajaloo-keeleteaduskonna. Alates 1961. aastast töötanud Eesti Kunstimuuseumis teaduri, graafikaosakonna juhataja ja teadusdirektorina. On peamiselt tegelenud Eesti 20. sajandi kunstiloo ja siinse modernse kunsti arenguküsimustega. Samuti on ta oma uurimis- ja näitusetegevuses keskendunud nii Eesti kui ka Lääne-Euroopa maalile ja graafikale.
Mai Levin on põhjalikult uurinud Eduard Wiiralti ja Kristjan Raua loomingut. Mai Levin on tuntud ka nn suurest kunstiajaloost välja unustatud või tõrjutud teemade uurija ja populariseerijana. Ta on koostanud näitusi, katalooge, monograafiaid ja teadusartikleid, teinud uurimusi, kirjutanud artikleid ja ülevaateid. Kureerinud ainuüksi Eesti Kunstimuuseumis üle saja näituse.
Pikuzõ

Pikuzõ on küla Ukrainas Donetski oblastis Volnovahha rajoonis, umbes 20 km kaugusel Mariupoli keskusest idakirdes ja umbes sama kaugel Novoazovskist lääneloodes.
Pikuzõ kõrgus merepinnast on 78 meetrit.
2001. aasta rahvaloenduse andmeil elas asulas 606 inimest.
Donbassi sõja ajal, 2014. aasta suvel-sügisel, toimus asula lähistel mitmeid kokkupõrkeid valitsusvägede ja valitsusvastaste relvajõudude vahel.
OSCE Ukraina spetsiaalse seiremissiooni 2015. aasta 15. oktoobri teate kohaselt ei olnud asula keskvalitsuse ega valitsusvastaste relvajõudude kontrolli all.
Alates 2015. aasta 22. detsembrist on asula valitsusvastaste relvajõudude kontrolli all.
Peetri aedlinna kõrgemate ametnike elamu

Peetri aedlinna kõrgemate ametnike elamu on Tallinnas Nõmme linnaosas Pääsküla asumis aadressil Pärnu maantee 492 asuv elamu. Varasema haldusjaotuse järgi asus elamu Peetri aedlinnas. Elamu on arvele võetud ehitismälestisena.
Väidetavalt veeti see maja lahtimonteeritult vahemikus 1913–1915 Narva-Jõesuust Tallinna.
Paul Liivak

Paul Liivak (13. aprill 1900 Ambla vald – 1942 Leningrad) oli eesti graafik.
Õppis 1907–1910 Rägavere algkoolis. Kunstiõpinguid alustas Tallinna Kunsttööstuskoolis (1915–1918) ja Tartus Kunstikoolis Pallas (1919–1922). Töötas 1923–1924 Koerus joonistusõpetajana, seejärel Tallinnas vabakunstnikuna, 1929 Pärnus Endla teatris ja 1930. aastast taas Tallinnas. 
Tema varasema loomingu moodustasid rahvuslikel motiividel lüürilised ja õrnad, tihti muinasjutulised akvarellid. 1920. aastatel valmis temalt sari akvarelle Saaremaast. Kunstiteadlane Alfred Vaga on nimetanud teda kunstrühmituse Vikerla liikmete hulgas. 
Vaatamata suhteliselt napile kunstilisele ettevalmistusele sai temast 1930. aastate juhtivaid graafikuid. Ta töötas peamiselt linool- ja puugravüüri tehnikas ning tegi tušijoonistusi. Liivaku esimene, impressionistlik linoollõigete mapp "Sadamlinn" ilmus 1920. Pärast 1920. aasta linoollõikemappi oli tema estambiloomes pikem paus 1934. aasta mapini „Linoollõikeid”, seejärel ilmusid „III kogu linoollõikeid” (1935) ja „IV kogu puugravüüre” (1937). 
Liivak on loonud puugravüüris illustratsioonid Friedebert Tuglase novellile „Hingemaa” (1941). 
Paul Liivak hukkus Punaarmeesse mobiliseerituna 1942. aasta alguses Leningradi blokaadis.
Tüümuse kihn

Tüümuse kihnuks (lad "capsula thymi") nimetatakse paljudel selgroogsetel loomadel tüümust ümbritsevat sidekoelist kihnu, millest lähtuvad vaheseinad jaotavad elundi tüümuse sagarikeks.
Rottidel koosneb tüümuse kihn kahest kihist: välimisest, mis katab tüümuse sagarat, ja sisemisest kihist, mis katab tüümuse sagarikkudeks sopistunud koort.
Sisemise kihnu all, "membrana basalis"e peal, paikneb tüümuse epiteelirakkude kiht.
Tüümuse koore veresooned sisenevad tüümuse kihnu ja vaheseintesse ning moodustavad kapillaaride võrgustiku. Tüümuse kihnu kapillaarides olevate avauste lähedal paiknevad sageli leukotsüüdid ja mõnes paigas ka adipotsüüdid.
Kultuuridessant

Kultuuridessant on Tartu Ülikooli Viljandi Kultuuriakadeemia kultuuriprojekt, kus esitletakse nelja osakonna üliõpilasi ja lõpetajate diplomitöid. 
See on nii kontsertide ja etenduste sari kui ka festival, mille peamine eesmärk on aidata silma paista noortel looverialade lõpetajatel ning anda neile võimalus tutvustada ennast kultuurisõpradele Eesti eri paigus. Projekti eestvedajad on TÜ Viljandi Kultuuriakadeemia üliõpilased.
Kultuuridessandi nimi ja plaanid sündisid 2012. aasta suvel. Eestvedajaks oli akadeemia vilistlane ja õppejõud Kristiina Alliksaar.
Esimest korda toimus Kultuuridessant 2013. aastal, siis toimusid üliõpilaste etteasted 6.–7. mail Rakveres, 8.–11. mail Tartus ja 13.–18. mail Tallinnas, kus esitati teatri-, tantsu- ja muusikatöid.
2014. aastal toimus Kultuuridessant 6.–17. maini Tartus, Viljandis, Pärnus, Tallinnas, Narvas ja Rakveres. Kõigis linnades esitati mono- ja täispikki teatrilavastusi, tantsuetendusi ning pärimus- ja džässmuusika kontserte. Korraldati ka muusika töötubasid, üliõpilaste käsitöö- ja fotonäitus ning videoinstallatsioone. Projekti toetamiseks korraldati edukaks osutunud Hooandja kampaania.
Plebaan

Plebaan (ladina keeles "plebanus", saksa keeles "Leutpriester") on katoliku kirikus kogudusepreestri ülesandeid täitev preester, tavaliselt diötsesaanpreester. Ta võis olla kogudusepreester ise, viimase poolt hingehoiuks volitatud isik või kogudusepreestri asendaja. 
14. sajandil kadus suuremate koguduste jagamisega plebaani spetsiifiline roll (vajadus kogudusepreestrit väiksemates asulates asendada) ning pärast seda on termin olnud kasutusel pastori paralleelvormina.
Côte-d'Ori departemangu haldusüksuste loend

Côte-d'Ori departemangu haldusüksuste loend toob ära kõik departemangu haldusüksused (alldepartemangud, kantonid ja vallad). Lisaks on toodud ka INSEE kood.
Kantonid.
Departemangus on kokku 23 kantonit. Vald Dijon on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast. 
Beaune.
Arnay-le-Duc'i kanton
Beaune-Lõuna kanton
Beaune-Põhja kanton
Bligny-sur-Ouche'i kanton
Liernais' kanton
Nolay' kanton
Nuits-Saint-Georgesi kanton
Pouilly-en-Auxois' kanton
Saint-Jean-de-Losne'i kanton
Seurre'i kanton
Dijon.
Auxonne'i kanton
Chenôve'i kanton
Dijon 1. kanton
Dijon 2. kanton
Dijon 3. kanton
Dijon 4. kanton
Dijon 5. kanton
Dijon 6. kanton
Dijon 7. kanton
Dijon 8. kanton
Fontaine-Française'i kanton
Fontaine-lès-Dijoni kanton
Genlis' kanton
Gevrey-Chambertin' kanton
Grancey-le-Château-Neuvelle'i kanton
Is-sur-Tille'i kanton
Mirebeau-sur-Bèze'i kanton
Pontailler-sur-Saône'i kanton
Saint-Seine-l'Abbaye' kanton
Selongey' kanton
Sombernoni kanton
Montbard.
Aignay-le-Duc'i kanton
Baigneux-les-Juifs'i kanton
Châtillon-sur-Seine'i kanton
Laignes'i kanton
Montbardi kanton
Montigny-sur-Aube'i kanton
Précy-sous-Thili kanton
Recey-sur-Ource'i kanton
Saulieu' kanton
Semur-en-Auxois' kanton
Venarey-les-Laumes'i kanton
Vitteaux' kanton
Esmased lümfoidorganid

Esmased lümfoidorganid ehk primaarsed lümfoidorganid (ka esmased lümfoidelundid, primaarsed lümfoidelundid; lad "organa lymphoidea primaria") on paljudeselgroogsete loomade lümfoid(-immuun)süsteemi kuuluvad elundid, mille funktsioonideks on hematopoeetiliste tüvirakkude jagunemise, naiivsete B- ja T-rakkude valmimise ja küpsemise tagamine ning nende lähetamine teisestesse lümfoidorganitesse. 
Inimlootel on esmasteks lümfoidelunditeks rebukott ("saccus vitellinus"), loote maks ja põrn, luuüdi ja embrüonaalne tüümus. 
Esmasteks lümfoidorganiteks täiskasvanud inimestel on punane luuüdi ja tüümus.
Lindudel on esmaseks lümfoidelundiks ka kloaagipaun.
Esmaste lümfoidelundite närvistuse tagab autonoomne närvisüsteem.
Irina Antonjuk

Irina Antonjuk (sünninimi Lebakova; sündinud 11. jaanuaril 1956 Tallinnas) on Eesti koolijuht.
Ta on lõpetanud 1973. aastal Tallinna 6. Keskkooli ja 1978. aastal Tartu Riikliku Ülikooli majandusteaduskonna. Aastatel 1993–1996 õppis ta Eesti-Ameerika Äriakadeemias ärijuhtimist ja aastatel 2001–2006 magistriõppes Tallinna Ülikooli kasvatusteaduste teaduskonnas; ta on pedagoogikamagister.
Ta on töötanud Tallinna Linna Mererajooni RSN Täitevkomitee rahandusosakonna revident-inspektorina. Aastatel 1987–1990 töötas ta Väliskaubanduskoondise Estimpex valuutaosakonna väliskorrespondendina, aastatel 1990–1994 töötas ta Eesti-Soome-Belgia ühisettevõttes Vartech International pearaamatupidajana.
Aastatel 1994–2009 oli ta Eurogümnaasiumi direktor. Alates 2009. aasta septembrist on ta Haabersti Vene Gümnaasiumi direktor.
Poliitiline tegevus.
Ta on alates 14. jaanuarist 2007 Eesti Keskerakonna liige. Ta kandideeris 2013. aasta kohaliku omavalitsuse volikogude valimistel Eesti Keskerakonna nimekirjas Tallinna linnavolikokku, kogus 368 häält ja osutus valituks. 2017. aasta kohaliku omavalitsuse volikogude valimistel kogus ta Tallinnas 404 häält ja osutus taas valituks.
Isiklikku.
Tema ema oli Eesti NSV haridusminister Elsa Gretškina.
Universidade do Estado de Minas Gerais

 
Minas Gerais Riiklik Ülikool (Universidade do Estado de Minas Gerais, UEMG) on Brasiilia ülikool, mis asub Minas Geraisi osariigis Belo Horizontes.
Toškivka

Toškivka on alev Ukrainas Luhanski oblastis Popasna rajoonis Pervomaiski haldusalas, umbes 30 km kaugusel Luhanskist loodes.
Toškivka asutati 1871. aastal, alevi õigused alates 1938. aastast.
2001. aastal asulas 5108 inimest.2011. aasta 1. jaanuaril alevis 4406 inimest, asustustihedus inimest ruutkilomeetri kohta.
Donbassi sõja ajal, 2014. aasta suvel-sügisel, toimus asulas mitmeid kokkupõrkeid valitsusvägede ja valitsusvastaste relvajõudude vahel.
18. novembril hukkus kolm rahulikku elanikku, haavata sai neli rahulikku elanikku; üks haavatasaanu oli viie aasta, teine 6 kuu vanune.
Straussi-Howe teooria

Strauss-Howe teooria on 1997. aastal kirja pandud arusaam ajaloo tsüklilisest kordumisest. 
Teooria kohaselt kordub ajalugu umbes 80-aastaste tsüklitena – uus kriis saabub umbes 60 aastat pärast eelmise lahenemist ning kriisi tipp ilmneb umbes 80 aastat pärast eelmise kriisi tippu. Iga sellise pöördepunkti ajal laguneb eelmine olemasolev sotsiaalne kord. 
Selle teooria järgi on USA kriisitsüklid järgmised:
Puruvana

Puruvana ("Phryganea") on perekond putukaid ehmestiivaliste seltsis puruvanalaste sugukonnas.
Beaumont

Beaumont on mitme koha nimi:
"Prantsusmaal"
"mujal"
Hirske

Hirske on linn Ukrainas Luhanski oblastis Popasna rajoonis, umbes 30 km kaugusel Luhanskist lääneloodes.
Hirske asutati 1898. aastal, linna õigused sai 1938. aastal.
1. jaanuaril 2014 elas asulas 10 041 inimest.
Donbassi sõja ajal 2014. aasta suvel-sügisel toimus asula lähistel mitmeid kokkupõrkeid valitsusvägede ja valitsusvastaste relvajõudude vahel.
Palupera mõisa kalmistu

Palupera mõisa kalmistu on kalmistu Otepää kihelkonnas Tartumaal, tänapäevase haldusjaotuse järgi Palupera külas Elva vallas Tartu maakonnas. Kalmistu jääb Palupera mõisa südamest linnulennult 1,5 km kaugusele idakirdesse.
Kalmistu rajasid mõisa tollased omanikud Bruiningkid tõenäoliselt millalgi 19. sajandil. 
Kalmistule maetute üldarv pole teada, see on praegu jäetud maha ja rüüstatud, kuid säilinud on hauatähiseid ja nende osasid.
Simen Hegstad Krüger

Simen Hegstad Krüger (sündinud 13. märtsil 1993) on Norra murdmaasuusataja.
2018. aasta taliolümpiamängudel Pyeongchangis tuli ta olümpiavõitjaks 30 km suusavahetusega sõidus ja teatesõidus ning võitis 15 km vabatehnikas hõbemedali.
Maailma karikasarjas tegi Krüger debüüdi 16. märtsil 2013 Oslos, kus sai 50 km klassikatehnikasõidus 43. koha. Esimest korda jõudis ta punktikohale 6. detsembril 2014, kui oli Lillehammeris 10 km vabatehnikasõidus 23. Esimest korda jõudis ta poodiumile Tour de Ski viiendal etapil 6. jaanuaril 2017 Dobbiacos 10 km vabatehnikas. Esimese võidu saavutas ta 16. detsembril 2017, kui võitis seal samas toimunud 15 km vabatehnikasõidu.
Saavutused.
Maailma karikasarjas.
Simen Hegstad Krüger on individuaalarvestuses osalenud () 36 maailma karikasarja etapil ja jõudnud esikolmikusse kahel korral, neist korra on ta võitnud.
Hans Christer Holund

Hans Christer Holund (sündinud 25. veebruaril 1989 Oslos) on Norra murdmaasuusataja.
2018. aasta taliolümpiamängudel Pyeongchangis võitis ta 30 km suusavahetusega sõidus pronksmedali.
Maailma karikasarjas tegi Holund debüüdi 8. märtsil 2009, saavutades Lahtis toimunud 15 km klassikatehnikasõidus 52. koha. Esimest korda jõudis ta punktikohale 16. märtsil 2013, kui oli Oslos 50 km klassikatehnikasõidus 16. Esimese poodiumikoha sai ta 5. detsembril 2015 Lillehammeris, kui oli 30 km suusavahetusega sõidus kolmas.
Hooajal 2017–2018 tuli ta MK-sarjas tavadistantside arvestuses kolmandaks.
Saavutused.
Maailma karikasarjas.
Hans Christer Holund on individuaalarvestuses osalenud (&lt;small&gt;seisuga 25. märts 2018) 73 maailma karikasarja etapil ja jõudnud esikolmikusse seitsmel korral, kuid pole ühtki etappi võitnud.
Mäesuusatamine 2018. aasta taliolümpiamängudel

Mäesuusatamine 2018. aasta taliolümpiamängudel Pyeongchangis toimus 12.–24. veebruarini. Kiirusalad peeti Jeongseoni mäesuusakeskuses ja tehnilised alad Yongpyongi mäesuusakeskuses.
Eestit esindasid Tormis Laine ja Anna Lotta Jõgeva.
Tulemused.
Mehed.
Kiirlaskumine.
&lt;br&gt;15. veebruar
&lt;br&gt;Osavõtjaid: 55
&lt;br&gt; Olümpiavõitja 2014: Matthias Mayer, Austria
&lt;br&gt;
&lt;br&gt;Ametlikud tulemused
Slaalom.
&lt;br&gt;22. veebruar
&lt;br&gt;Osavõtjaid: 106
&lt;br&gt; Olümpiavõitja 2014: Mario Matt, Austria
&lt;br&gt; Ametlikud tulemused
Suurslaalom.
 
&lt;br&gt;18. veebruar
&lt;br&gt;Osavõtjaid: 109
&lt;br&gt; Olümpiavõitja 2014: Ted Ligety, USA
&lt;br&gt;
&lt;br&gt; Ametlikud tulemused
Ülisuurslaalom.
&lt;br&gt;16. veebruar
&lt;br&gt;Osavõtjaid: 61
&lt;br&gt; Olümpiavõitja 2014: Kjetil Jansrud, Norra 
&lt;br&gt;
&lt;br&gt;Ametlikud tulemused
Alpi kahevõistlus.
 
&lt;br&gt;13. veebruar
&lt;br&gt;Osavõtjaid: 65
&lt;br&gt; Olümpiavõitja 2014: Sandro Viletta, Šveits
&lt;br&gt;
&lt;br&gt; Ametlikud tulemused
Naised.
Kiirlaskumine.
&lt;br&gt;21. veebruar
&lt;br&gt;Osavõtjaid: 39
&lt;br&gt; Olümpiavõitja 2014: Tina Maze (Sloveenia) ja Dominique Gisin (Šveits)
&lt;br&gt;
&lt;br&gt;Ametlikud tulemused
Slaalom.
&lt;br&gt;16. veebruar 
&lt;br&gt;Osavõtjaid: 78
&lt;br&gt; Olümpiavõitja 2014: Mikaela Shiffrin, USA
&lt;br&gt;
&lt;br&gt; Ametlikud tulemused
Suurslaalom.
&lt;br&gt;15. veebruar 
&lt;br&gt;Osavõtjaid: 79
&lt;br&gt; Olümpiavõitja 2014: Tina Maze, Sloveenia
&lt;br&gt;
&lt;br&gt; Ametlikud tulemused
Ülisuurslaalom.
&lt;br&gt;17. veebruar
&lt;br&gt;Osavõtjaid: 44
&lt;br&gt; Olümpiavõitja 2014: Anna Fenninger, Austria 
&lt;br&gt;
&lt;br&gt;Ametlikud tulemused
Alpi kahevõistlus.
 
&lt;br&gt;22. veebruar
&lt;br&gt;Osavõtjaid: 28
&lt;br&gt; Olümpiavõitja 2014: Maria Höfl-Riesch, Saksamaa 
&lt;br&gt;
&lt;br&gt; Ametlikud tulemused
Võistkonnavõistlus.
Võistkonnavõistlus on taliolümpiamängudel kavas esmakordselt.
 
&lt;br&gt;Finaal: 24. veebruar 
&lt;br&gt;Osavõtjaid: 16 võistkonda
&lt;br&gt;
&lt;br&gt; Ametlikud tulemused
Raivo Susi

Raivo Susi (sündinud 13. märtsil 1964 ) on Eesti ettevõtja, kes mõisteti Venemaal süüdi spionaažis ja vahetati hiljem välja Eestis süüdi mõistetud salakuulaja vastu. 
Susi vahistati Moskvas 2016. aasta 10. veebruaril. Moskva linnakohus mõistis ta sama aasta detsembris süüdi spionaažis ning määras 12-aastase vangistuse range režiimiga koloonias. 10. veebruaril 2018 vahetati Susi salakuulamises süüdi mõistetud Artjom Zintšenko vastu. 
Vahistamise ja vabastamise asjaolusid.
Susi vahistati 10. veebruaril 2016 Moskvas Šeremetjevo lennujaama transiittsoonis teel Tallinnast ühte Kesk-Aasia riiki. Moskva Lefortovo kohtu otsusega jäeti ta aastaks vahi alla. Susi advokaadi Aleksei Tolpegini sõnul esitati Raivo Susile süüdistus spionaažis seoses aastatel 2004–2007 toimunud sündmustega. 
Ehkki Moskva linnakohus mõistis detsembris 2016 Raivo Susi spionaaži eest süüdi, eitas Raivo Susi kategooriliselt oma süüd ja väitis, et on sattunud Vene-Eesti suhete pantvangiks. 
Portaali Delfi.ee andmetel olid Raivo Susi ja OÜ Musket välisministeeriumi sõjalise kauba registreeritud vahendajate nimekirjas. Vahendatavaks kaubaks on muu hulgas tulirelvad, laskemoon, tulejuhtimisvarustus, vee- ja maismaasõidukid, õhusõidukid, soomus- või kaitsevarustus. 
Raivo Susi Eestile väljaandmine toimus riikide vastastikuse väljaandmise korras Venemaa kodaniku, salakuulamise eest süüdi mõistetud Venemaa kodaniku Artjom Zintšenko vastu Koidula piiripunktis 10. veebruaril 2018 kella 10 ajal.
Raivo Susi praeguse esindaja advokaat Aivar Pilve sõnul plaanib Susi edaspidi oma ettevõtlustegevust jätkata.
Metsa (Ikla)

Metsa on endine küla Pärnu maakonnas Häädemeeste vallas. 1977. a. liideti Ikla külaga.
Piiri (Ikla)

Piiri on endine küla Pärnu maakonnas Häädemeeste vallas. 1977. a. liideti Ikla külaga.
Piiri küla kuulus enne Eesti-Läti piiri lepinguid Volmari kreisi ja on ainus Salatsi kihelkonda kuulunud küla Eestis.
Küla rajati 19. ja 20. sajandi vahetuse paiku kuivendatud Heinaste mõisa soode ja soometsade alale.
Piiri külas asub Pärnu maakonna kõige lõunapoolsem punkt.
Lõuna-Rodeesia

Lõuna-Rodeesia ("Colony of Southern Rhodesia") oli aastatel 1923–1980 Lõuna-Aafrikas eksisteerinud omavalitsusega Briti impeeriumi kroonikoloonia, tänapäeva Zimbabwe eellasriik.
Põhja suusaalad 2018. aasta taliolümpiamängudel

Põhja suusaalade võistlused 2018. aasta taliolümpiamängudel murdmaasuusatamises, kahevõistluses ja suusahüpetes peeti 8. veebruarist–25. veebruarini 2018 Pyeongchangi linnas Lõuna-Koreas.
Tšehhi 2018. aasta taliolümpiamängudel

Tšehhi osales 2018. aasta taliolümpiamängudel Pyeongchangis 95 sportlasega, kes võistlesid 13 spordialal.
Olümpiavõitjaks tuli Ester Ledecká, kes võitis kuldmedali nii mäesuusatamises kui ka lumelauasõidus.
Slovakkia 2018. aasta taliolümpiamängudel

Slovakkia osales 2018. aasta taliolümpiamängudel Pyeongchangis 56 sportlasega, kes võistlesid 7 spordialal.
Laskesuusataja Anastassija Kuzmina tuli olümpiavõitjaks ja võitis ka kaks hõbemedalit.
TORE kirjastus

TORE kirjastus on 2016. aasta kevadel asutatud Eesti kirjastus, mis avaldab meelsasti ka autoreid, kes pole kirjandusmaailmas varem tuntud.
Kirjastust juhib Kaupo Torim.
Balti-Ameerika Vabadusliiga

Balti-Ameerika Vabadusliiga (inglise "Baltic American Freedom League", lühendatult BAFL) on USAs Los Angeleses asuv organisatsioon. Tänapäeval tegeleb BAFL muu hulgas Baltimaade demokraatia arendamisega, majandus- ja julgeolekuküsimustega.
BAFL asutati 1981 Los Angeleses eesmärgiga võidelda Baltimaade taasiseseisvumise eest.
BAFLi president on Valdis Pavlovskis.
Beggar's Farm (ansambel)

Beggar's Farm (hiljem BF) on Eesti ansambel, mille moodustasid vennad Kalle Tikas ja Heikki Tikas 1996. aastal .
Klambrihaamer

Klambrihaamer on lihtne tööriist klambrite kinnitamiseks.
Klambrihaamer on umbes 30 cm pikkune ning koosneb kahest osast, käepidemest ja päisest.
Kammämbliklased

Kammämbliklased ("Zoridae") on ämblikuliste sugukond. 
Neid ämblikke on Eestis umbes 20 liiki.
Peavad jahti võrku kudumata.
Halbe Zijlstra

Halbe Zijlstra (sündinud 21. jaanuaril 1969 Oosterwoldes) on Hollandi poliitik, ta kuulub liberaalsesse erakonda Rahvapartei Vabaduse ja Demokraatia Eest.
Ta sündis aastal 1969 Oosterwoldes Friisimaa provintsis. Pärast keskhariduse saamist õppis ta sotsioloogiat Groningeni Ülikoolis, mille lõpetas aastal 1996 magistrikraadiga.
26. oktoobrist 2017 kuni 13. veebruarini 2018 oli ta Hollandi välisminister. Ta oli sunnitud tagasi astuma, kuna valetas, et oli kohtunud Vladimir Putiniga aastal 2006.
Isiklikku.
Ta on abielus ja tal on üks laps.
Sergei Brin

Sergei Mihhailovitš Brin (vene keeles Сергей Михайлович Брин; sündinud 21. augustil 1973 Moskvas) on Venemaal sündinud Ameerika arvutiteadlane ja ettevõtja. Ta asutas koos Larry Page'iga Google'i. 
Brin oli kuni 2019. aastani Google'i emaettevõtte Alphabet Inc. president. 2018. aasta veebruari seisuga oli Brin rikkuselt maailma kolmeteistkümnes inimene, hinnanguliselt oli tema vara väärtus 47,5 miljardit USA dollarit. 
2024. aasta lõpuks oli Brin tõusnud rikkurite edetabelis 7. kohale ja tema vara väärtus kasvanud 164 miljardi dollarini. 
Brin immigreerus Ameerika Ühendriikidesse koos perega Nõukogude Liidust kuueaastaselt. Ta sai bakalaureusekraadi Marylandi ülikoolis, kui oli astunud oma isa ja vanaisa jälgedes ja õppinud matemaatikat, samuti arvutiteadust. Doktorikraadi arvutiteaduse alal asus ta omandama Stanfordi ülikoolis. Seal tutvus ta Larry Page'iga, kellega hiljem sõbrunes. Nende magamistuba oli täis odavaid arvuteid ja nad rakendasid Brini andmekaevandamise süsteemi, et luua veebi otsingumootorit. Programm sai Stanfordis populaarseks ja nad katkestasid doktoriõpingud, et luua renditud garaažis Google.
Sergei isa on Marylandi ülikooli matemaatikaprofessor ja ema on NASA Goddardi kosmoselennukeskuse teadur.
Läänerinne (Esimene maailmasõda)

Läänerinne oli Esimese maailmasõja peamine sõjatanner, mille avas pärast sõja algust 1914. aasta augustis Saksa keisririigi armee. Sakslased tungisid Schlieffeni plaani järgi läbi Luksemburgi ja Belgia Kirde-Prantsusmaale, et hõivata sealsed olulised tööstuspiirkonnad koos pealinna Pariisiga ja Prantsusmaa kiiresti sõjast välja lüüa, toimus aga Marne'i lahingus ettenägematu pööre. Pärast järgnenud merevõidujooksu, milles käigus mõlemad pooled üritasid järjest vastasest põhja poolt mööda tungida, olid mõlemad vaenupooled valmis kaevanud Põhjamerest Šveitsini ulatuvad kaevikuliinid, mis nihkusid kuni 1917. ja 1918. aastani vähesel määral.
1915. ja 1917. aasta vahel toimus rindel mitu suurt pealetungi, mis hõlmasid tihti massiivseid suurtükilööke ja suuri jalaväerünnakuid. Kohati tugevasti kindlustatud positsioonid, kuulipildujapesad, okastraat ja suurtükituli põhjustasid pealetungide ja vastupealetungide käigus korduvalt väga suuri kaotusi, ning tihti ei saavutatud nende operatsioonidega üleüldse mingeid märkimisväärseid eesmärke. Veriseimad nendest pealetungidest olid 1916. aastal toimunud Verduni lahing ligi 700 000 kaotusega, samal aastal toimunud Somme'i lahing ligi miljoniga, 1917. aasta Passchendaele lahing (kolmas Ieperi lahing) ligi 500 000.
Murdmaks kaevikusõjast tulemusena tekkinud patiseisu, asusid mõlemad pooled sõjategevuses katsetama erinevaid uusi tehnoloogiaid, seehulgas mürkgaasid, lennukid ja tankid. 1918. aasta saabudes hakkas rindejoon uuesti liikuma, tänu kasutatavate taktikate parandamisele ja Antandi armeede nõrgenemisele. Samal aastal alanud Saksa kevadpealetung sai võimalikuks tänu Brest-Litovski rahulepingule, mis lõpetas Keskriikide sõja Venemaa ja Rumeenia vastu idarindel. Kasutades lühikesi intensiivseid suurtükilööke ja erinevaid sisseimbumistaktikaid, liikusid Saksa väed ligi 100 kilomeetrit läände, mis oli suurim edasitung kumbagi poole poolt 1914. aastast saati, kuid kokkuvõttes pealetung luhtus.
1918. aasta teisel poolel alanud jõuline liitlaste vastupealetung põhjustas lõpuks Saksa vägede kokkuvarisemise ja veenis Saksa väejuhatust, et kaotus on vältimatu. 11. novembril 1918 sõlmis Saksa valitsus liitlasvägedega Compiègne'i vaherahu ja 1919. aastal sõlmiti sõja lõpetanud Versailles' rahuleping.
Luukpära

Luukpära (inglise keeles "hatchback") on auto keretüüp, mille tagumine uks (luuk) avaneb täies ulatuses üles. Luukpäraautosid on kolme- ja viieukselisi.
Parem veelgi

"Parem veelgi" on Tanel Padari omanimelise ansambli esimene minialbum (EP), mis ilmus plaadifirma Padar Production kaudu 14. detsembril 2017. 
Album on salvestatud 2017. aastal Vaakumi stuudios ning selle on miksinud ja masterdanud Sonicmedia stuudios Siim Mäesalu. 
Album "Parem veelgi" kandideeris 2018. aasta Eesti Muusikaauhindade jagamisel kolmes kategoorias (aasta popalbum, aasta meesartist, aasta parim laul).
Alphabet Inc.

Alphabet Inc. on Ameerika päritolu rahvusvaheline konglomeraat peakorteriga USA-s California osariigis Mountain View's Googleplexis. See loodi Google'i restruktureerimise käigus 2. oktoobril 2015 ning sellest sai Google'i ja mitme endise Google'i tütarettevõtte emaettevõte.
Ettevõtte tippjuhid olid Google'i asutajad Larry Page (tegevjuht) ja Sergei Brin (president).
Ettevõttes oli 2017. aasta juuli seisuga üle 75 000 töötaja. 2022. aastal töötas ettevõttes üle 190 000 töötaja ning 80% ettevõte käibest tuli reklaamimüügist.
NASDAQ-100

NASDAQ-100 on börsiindeks, mis koosneb 100-st suurimast ettevõtte aktsiast, mida kaubeldakse NASDAQ'i platvormil. Indeks ei hõlma finantssektori ettevõtteid.
Ettevõtted, mis ei vasta enam Nasdaq 100-sse kaasamise reeglitele, asendatakse uute ettevõtetega kord aastas detsembri kolmandal nädalal.
Ajalugu.
Indeksi ajalugu algab 1985. aastal, kui võeti korraga kasutusele kaks uut indeksit: NASDAQ-100 ja NASDAQ Financial-100. Esimene indeks hõlmas kõrgtehnoloogilisi tööstusettevõtteid, teine ​​- rahalisi. Indeksibaas oli algselt 250 punkti.
1998. aastal võeti välisfirmad indeksisse. Esialgu olid nõuded neile karmid, kuid leevendati 2002. aastal.
Üle 4700 punkti kõigi aegade kõrgeimale tasemele jõudis indeks 2000. aastal dot-comide lainel.
2021. aasta seisuga on 57% NASDAQ 100-st tehnoloogiaettevõtted. Tööstuse suuruselt järgmine sektor on tarbijateenused 21,99%-ga. Tööstuse suuruselt järgmine sektor on tarbijateenused 21,99%-ga. Tervishoid moodustab NASDAQ 100-st 7,08%, tarbekaupade ettevõtted 6,14% NASDAQ 100-st ning tööstusettevõtted 5,92%.
Kaubeldavad instrumendid, mis põhinevad NASDAQ-100-l.
NASDAQi börsil märgi QQQ all kaubeldakse fondiga, mille struktuur sarnaneb NASDAQ-100 indeksiga ja mis kordab oma dünaamikat suure täpsusega.
Teised olulisemad USA börsiindeksid on Dow Jones Industrial Average ja S&amp;P 500.
Tartu tänav 19

Tartu tänav 19 on elamu ja ehitismälestis Viljandi kesklinnas aadressil Tartu tänav 19.
Kirjeldus.
Hoone on üks Viljandi vanimaid säilinud puithooneid. Ristkülikukujulise pikliku madala põhiplaaniga hoone on ehitatud rõhtpalkidest, poolkelpkatus on kaetud S-kividega. Hoone keskel on paksude kiviseintega mantelkorsten-köök, mida ümbritsevad neli köetavat eluruumi.
Peasissekäigu ette on hoone fassaadile 19. sajandi esimesel poolel tehtud ümberehituste käigus lisatud klassitsistlik fassaad, mida ehivad sammasportikus ja kaarjas pandus.
19. sajandi lõpus ja 20. sajandi alguses on hoonele lisatud mitmeid juurdeehitisi, sealhulgas veranda.
Interjööris on säilinud üksikuid barokse kujundusega tahveluksi.
Ajalugu.
Hoone on esimene kodanikumaja, mis 1770 paiku ehitati väljapoole linna keskaegset vallikraaviga piiratud territooriumi tolleaegse Tartu maantee äärde. Kuni 1985. aastani elas majas kunstnik Paul Kondas.
Sloveenia 2018. aasta taliolümpiamängudel

Sloveenia osales 2018. aasta taliolümpiamängudel Pyeongchangis 71 sportlasega, kes võistlesid 9 spordialal.
Zams

Zams on vald ("Gemeinde") Austrias Tirooli liidumaal Landecki ringkonnas. Vald asub 767 m kõrgusel merepinnast. Valla pindala on 124,97 km², 1. jaanuaril 2016 elas seal 3414 inimest.
Eraldiseisev kirikutorn on linna märkimisväärne tunnusjoon. 1911. aastal põletas tuli pool külast tuhaks ja hävitas enamuse vanast inimese loodust. Torn jäi, ja kirik rajati umbes 50 m eemale.
Asend.
See asub koos naaberlinna Landeckiga valglas Inni ja Sanna jõe lähedal. Sinna viivad vanad teed Vinschgaust, Engadinist, Baierist ja Bodeni järve äärest.
Naabervallad on Bach, Fließ, Flirsch, Gramais, Grins, Imst, Kaisers, Landeck, Schönwies, Stanz bei Landeck, Strengen ja Wenns.
Asustus.
Zams: Lötz, Rease, Oberdorf, Engere, Oberreit, Unterreit, Siedlung, Riefe
Zammerberg: Falterschein, Grist, Kronburg, Lahnbach, Rifenal, Schwaighof, Tatschhof, Anreit
Ausserfern: Madau
Majandus.
Kuigi enamikku muid paiku Landecki ringkonnas on kujundanud turism (eriti taliturism), on Zamsis peamised tegevused käsitöö, kaubandus ja muu teenindus. Umbes 5% rahvastikust tegeleb endiselt põllumajandusega, tavaliselt täiendavaks sissetulekuks, eriti Zammerbergi juures.
Põhja-Korea 2018. aasta taliolümpiamängudel

Põhja-Korea osales 2018. aasta taliolümpiamängudel Pyeongchangis 10 sportlasega, kes võistlesid 4 alal. Lisaks osales 12 Põhja-Korea jäähokimängijat Korea ühendnaiskonnas.
Iluuisutamine.
Ryom Tae-ok ja Kim Ju-sik võistlesid paarissõidus.
Lühirajauisutamine.
Põhja-Koread esindasid Choe Un-song ja Jong Kwang-Bom.
Murdmaasuusatamine.
Han Chun-gyong ja Pak Il-chol võistlesid meeste 15 km vabastiilis ning Ri Yong-gum naiste 10 km vabastiilis.
Mäesuusatamine.
Meestest võistlesid Choe Myong-gwang ja Kang Song-il ning naistest Kim Ryon-hyang.
21st Century Fox

21st Century Fox oli Ameerika päritolu rahvusvaheline massimeediakontsern, mille peakontor asus Manhattanil New Yorgis.
21st Century Fox oli õiguslik järglane News Corporationile, millest see 2013. aastal eraldati.
Ettevõtte suuromanik oli Rupert Murdoch.
See oli USA suuruselt kolmas meedia konglomeraat The Walt Disney Company ja Comcasti järel. 2017. aasta lõpus teatati, et The Walt Disney Company soovib ettevõtte üle võtta, mille peale tegi Comcast konkureeriva pakkumise. 20. juunil 2018 käis The Walt Disney Company välja pakkumise summas 71,3 miljardit USA dollarit ning 20. märtsil 2019 oli ost lõplik.
21st Century Foxi alla kuulusid muuhulgas Fox Entertainment Group ning selle alla kuuluv 20th Century Fox, Foxi televõrk ja 73-protsendiline osalus firmast National Geographic Partners – National Geographic Society tulunduslikust osakonnast. 21st Century Foxi omandi alla kuulus ka 39,14% Euroopa suurimast meediaettevõttest Sky plc ja 30% voogedastuse ettevõttest Hulu.
Disney omandas ostu järel enamuse 21st Century Foxi varadest, sealhulgas Fox Entertainment Groupi koos 20th Century Foxiga (nüüd 20th Century Studios), osalused National Geographic Partnersis ja Hulus, Foxi rahvusvahelise telebrändi ning USA telekanali FX.
Murdochi perekonnale jäid Foxi televõrk, Fox Television Stations, Fox News Media (sealhulgas Fox Newsi ja Fox Businessi televõrgud), Fox Sportsi tegevus USA-s ning Foxi stuudiokrunt Los Angeleses Century Citys. Varad korraldati ümber uueks valdusettevõtteks, mille nimeks sai Fox Corporation. Ettevõte sai ametlikult eraldiseisvaks firmaks 19. märtsil 2019 (üks päev enne tehingu sõlmimist).
Regulatsioonide, konkurentsi või Disney investeeringute puudumise tõttu müüdi mõned varad enampakkumistes kolmandatele osapooltele. 39,14%-ne osalus Sky plc-s müüdi Comcastile 11,6 miljardi naela eest ning regionaalne sporditelevõrk Fox Sports Networks müüdi Sinclairile ja nimetati ümber Bally Sportsiks.
Tower Bridge

Tower Bridge on tõste- ja rippsild Ühendkuningriigi pealinnas Londonis. Viktoriaanlikul ajastul aastatel 1886–1894 ehitatud uusgooti stiilis sild asub The Tower of Londoni lähedal ning on muutunud linna sümboliks, Thamesi jõe väravaks.
Innud

Innud (varem tuntud ka Prantsuse kolonistide antud nime järgi Montagnais 'mägirahvad') on indiaalastest põliselanikud Kanada idarannikul, mida nad nimetavad Nitassinaniks ('meie maa'), mis koosneb enamasti Québeci praegusest provintsist ja mõnest Labradori poolsaare kirdeosast.
Nende esivanemad olid kütid-korilased.
Süstik

Süstik on etnograafias kangaspuude ja kudumismasina koelõnga juhtimise süstakujuline vahend. Süstiku sees on poolivarras, millel keerleb lõngapool. Süstikuga heidetakse koelõng lõimelõngade vahelt läbi.
TKM KING

TKM KING on Eesti ettevõte, mis on spetsialiseerunud jalatsite jaemüügile. TKM KING on ettevõtte Tallinna Kaubamaja Grupp tütarettevõte.
TKM KING asutati 2013 ettevõtete OÜ Suurtüki NK ja AS ABC King ühendamise tulemusena.
TKM KINGil on kaks kaubamärki: ABC King ja SHU.
2017 oli TKM KINGi müügitulu 11 miljonit eurot. TKM KINGis töötab umbes 132 inimest.
Lõuna-Korea 2018. aasta taliolümpiamängudel

Lõuna-Korea (Korea Vabariik) osales korraldajamaana 2018. aasta taliolümpiamängudel Pyeongchangis 122 sportlasega, kes võistlesid kõigil kavas oleval 15 spordialal.
Kuldmedali võitsid kiiruisutajad Lim Hyo-jun, Choi Min-jeong ja Lee Seung-hoon, skeletonisõitja Yun Sungbin ja Korea lühirajauisutamise teatenaiskond.
Electronic Arts

Electronic Arts Inc. (EA) on Ameerika videomänge tootev ettevõte, mis asub USA California osariigis Redwood Citys.
Õpilasleiutajate riiklik konkurss

Õpilasleiutajate riiklik konkurss (mõnes allikas ka "noorte leiutajate riiklik konkurss") on Eesti Teadusagentuuri korraldatav konkurss, mis toimub alates 2008. aastast. Konkurssi korraldas aastail 2008–2012 sihtasutus Archimedes, seejärel liideti Archimedese teaduskoostöö keskus Eesti teadusfondiga, misjärel tekkis uus asutus – ETAg. 
Ettevõtmise eesmärk on väärtustada teadus- ja arendustegevust ning innovatsiooni õpilaskonnas, stimuleerida õpilaste aktiivsust teadus- ja arendustegevuse ning innovatsiooni alal ning avaldada tunnustust väljapaistvaid tulemusi saavutanud õpilastele ja õpilaskollektiividele, nende juhendajatele ja õpetajatele ning koolidele. 
Konkurssi rahastab Haridus- ja Teadusministeerium.
Kokku on kuni 2017. aastani (kaasa arvatud) konkursile saadetud üle 7200 leiutise idee. Konkursile laekunud töödest on valminud rändnäitus, mida koolid saavad soovi korral omale tasuta tellida.
Seoses Eesti Vabariigi 100. aastapäevaga otsiti koos Eesti Rahvusringhäälingu ja Riigikantselei Eesti Vabariik 100 toimkonnaga 2016. ja 2017. aasta konkursi 6–12-aastaste osalejate hulgast neid, keda portreteerida vabariigi juubeliaastal valmivas leiutajate raamatus ning kellest filmida minidokumentaalfilmid „Leiutades Eestit“, mis on eetris Eesti Televisioonis ja mille koduleht asub ERRi Lastejaamas.
Dalal Midhat-Talakić

Dalal Midhat-Talakić (sündinud 5. augustil 1981 Sarajevos) on Bosnia ja Hertsegoviina laulja.
Ta esindas koos Deeni, Ana Rucneri ja Jalaga 2016. aasta Eurovisiooni lauluvõistlusel Bosnia ja Hertsegoviinat lauluga "Ljubav je". Laul sai oma poolfinaalis 104 punktiga 11. koha ega pääsenud finaali.
Ana Rucner

Ana Rucner (sündinud 12. veebruaril 1983 Zagrebis) on Horvaatia tšellist.
Ta esindas koos Deeni, Dalali ja Jalaga 2016. aasta Eurovisiooni lauluvõistlusel Bosnia ja Hertsegoviinat lauluga "Ljubav je". Laul sai oma poolfinaalis 104 punktiga 11. koha ega pääsenud finaali.
Isiklikku.
Ta on abielus Horvaatia laulja Vlado Kalemberiga, kes esindas aastal 1984. aasta Eurovisiooni lauluvõistlusel Jugoslaaviat; neil on ühine laps.
Uus maailmakord

Uus maailmakord (ladina keeles "novus ordo mundi"; inglise keeles "new world order") on väljend suurriikide vaheliste rahvusvaheliste suhete ja üleilmastumise kohta. Uus maailmakord on ühiskonnasüsteem, mis tugineb valgustuslikul haridussüsteemil, riikide ühisel kaitsel, vabaturu majandusel ja inimsusel (humanismil).
Arutelud uue maailmakorra üle puhkesid pärast Esimest maailmasõda (sündis Rahvasteliit), pärast Teist maailmasõda (sündisid ÜRO, EL, NATO ja Bretton Woodsi süsteem) ja pärast külma sõda.
Väljend tähistab riikidevahelistes suhetes ühiseid julgeoleku- ja koostöökavasid (läbirääkimised ja lepingute järgimine on olulisemad kui jõu kasutamine). Vahel kasutatakse rööpselt põhimõistega maailmakord.
Kuigi Ameerika Ühendriikide presidendid on kõnelenud uuest maailmakorrast, nagu oleks see saabumas, ei võta see kuju ilmselt niipea. Uus maailmakord, kui seniolematu olu sünnib vastustest järgmistele küsimustele: Mis on rahvusvahelise korra põhiüksus? Millised on nende üksuste võimalused koostööks? Milliste eesmärkide nimel üksused koos tegutsevad?
Jasmin Fazlić

Jasmin Fazlić Jala (esinejanimega Jala Brat; sündinud 16. oktoobril 1986 Sarajevos) on Bosnia ja Hertsegoviina laulja.
Ta esindas koos Deeni, Dalali ja Ana Rucneriga 2016. aasta Eurovisiooni lauluvõistlusel Bosnia ja Hertsegoviinat lauluga "Ljubav je". Laul sai oma poolfinaalis 104 punktiga 11. koha ega pääsenud finaali.
Deen

Fuad Backović (esinejanimega Deen; sündinud 12. aprillil 1982 Sarajevos) on Bosnia ja Hertsegoviina laulja.
2004. aasta Eurovisiooni lauluvõistlusel Istanbulis esindas ta Bosnia ja Hertsegoviinat lauluga "In the Disco". Laul sai finaalkontserdil 91 punktiga üheksanda koha.
2016. aasta Eurovisiooni lauluvõistlusel Stockholm esindas ta koos Ana Rucneri, Dalali ja Jalaga Bosnia ja Hertsegoviinat lauluga "Ljubav je". Laul sai oma poolfinaalis 104 punktiga 11. koha ega pääsenud finaali.
Latviešu Ārste

Latviešu Ārste (läti vanas kirjaviisis "Latweeschu Ahrste") oli eestikeelse väljaande "Lühhike öppetus" läti keelde tõlgitud väljaanne. See ilmus 1768-1769 Peter Ernst Wilde väljaandmisel ja selle tõlkis läti keelde . See oli esimene lätikeelne tervishoidu käsitlev perioodiline väljaanne.
Seitse surmapattu

Seitse surmapattu on kristlikes õpetustes olev kogum patte. Nende hulka liigitatakse otseselt ebamoraalsust esile kutsuvad tegevused ja harjumused. Tavaliselt kuuluvad surmapattude hulka 
Surmapatud vastanduvad kristlikele voorustele. Need patud on tihti naturaalsete olekute või vajaduste väärdunud või liialdatud versioonid (näiteks aplus on söömise vajaduse liialdus).
Augustin-Louis Cauchy

Augustin Louis Cauchy (; 21. august 1789 – 23. mai 1857) oli prantsuse matemaatik ja füüsik, kes andis suure panuse matemaatilise analüüsi arengusse. 
Ta oli üks esimesi, kes sõnastas ja tõestas matemaatilisi teoreeme rangelt, jättes kõrvale varasemate autorite heuristilised põhimõtted algebras. Ta rajas peaaegu üksinda kompleksmuutuja funktsioonide teooria.
François Viète

François Viète (ladina k. Franciscus Vieta; 1540 – 23. veebruar 1603) oli prantsuse matemaatik, kelle töö algebras oli tähtis samm tänapäevase algebra suunas. Ta kasutas valemites tähti parameetritena. Ametilt oli ta jurist.
Viète'i teoreem.
Üldkujulise ruutvõrrandi formula_1 lahendid formula_2 ja formula_3 rahuldavad võrdusi
 formula_4,
 formula_5.
Taandatud ruutvõrrandi formula_6 lahendid formula_2 ja formula_3 rahuldavad võrdusi
 formula_9,
 formula_10.
Reutte ringkond

Reutte ringkond on ringkond Austrias Tiroolis. See külgneb põhjas Baieriga (Saksamaal), lõunas Imsti ja Landecki ringkondadega ning läänes Bregenzi ja Bludenzi ringkondadega (mõlemad Vorarlbergis).
Ringkonna pindala on 1236,4 km², seal elas 1. jaanuaril 2012. aastal 31 758 inimest ja asustustihedus on 26 in/km². Ringkonna halduskeskus on Reutte.
Loodus.
Ringkonnas on järgmised orud: Lechtal, Tannheimer Tal ja niinimetatud Zwischentoren Reutte ja Ferni kuru vahel. Mäestikud ringkonnas hõlmavad osi Lechtali Alpidest, Wettersteini mägedest, Allgäu Alpidest ja Tannheimi mäestikust. Tuntumad järved on Plansee, Heiterwanger See, Haldensee ja Vilsalpsee.
Haldusjaotus.
Ringkonnas on järgmised vallad:
Aadama loomine

"Aadama loomine" (itaalia keeles "La Creazione di Adamo") on osa Michelangelo maalitud freskost Sixtuse kabeli laes. See on maalitud umbes vahemikus 1508–1512. See illustreerib esimese inimese Aadama loomist, piibli esimesest Moosese raamatust. Fresko on suurema ja keerulise ikonograafia osa ning on esimese Moosese raamatu paneelidest kronoloogiliselt neljas.
Pildil olevad peaaegu puutuvad Jumala ja Aadama käed on saanud ikooniliseks inimlikkuse sümboliks. Maali on taasloodud lõpututes imitatsioonides ja paroodiates.